Ardeola (revista)

Ardeola é a revista científica oficial da Sociedade Española de Ornitoloxía (SEO/BirdLife) que se publica dende a fundación da Sociedade en 1954.

 Características 
O seu ámbito de publicación inclúe todos os aspectos da ornitoloxía tanto de España como no resto do mundo, aínda que se centra especialmente nas rexións de clima mediterráneo e no Neotrópico, así como en traballos aplicados sobre conservación de aves e os seus hábitats.

Edítase semestralmente (no mes de xuño e decembro, un volume por ano, con dous números). Os artigos orixinais e notas breves están escritos tanto en castelán como en inglés, recomendándose o emprego deste último. 

O Comité Editorial promove a rápida publicación dos manuscritos sometidos á revisión de ornitólogos expertos. 

Ardeola tamén publica a lista oficial de observacións de Aves Raras en España e os nomes en castelán das aves do mundo, así como revisións da maior parte dos libros que chegan á biblioteca de SEO/BirdLife e resumos en castelán de traballos ornitolóxicos realizados en rexións de clima mediterráneo que se publican noutras revistas científicas.

 Notas 

 Véxase tamén 

 Ligazóns externas 

Categoría:Revistas en lingua inglesa
Categoría:Revistas en lingua castelá
Categoría:Revistas científicas de España
Categoría:Ornitoloxía